Nemački jezik

Za strani jezik ne vazi kvota o minimalnom broju prijava, pa se kurs odrzava bez obzira na broj prijavljenih studenata.

Ispit podrazumeva samostalnu pripremu prezentacije i izlaganje na stručnu temu. Temu izlaganja studenti biraju prema svojim afinitetima, samo je vazno da se radi o temi iz oblasti elektrotehnike. Rad treba da bude izlozen na nemačkom jeziku, sopstvenim rečima. Uz rad treba dostaviti prezentaciju koju je student pripremio na odabranu temu.

**Usmeno izlaganje i odbrana**: Prilikom izlaganja ne treba čitati tekst s prezentacije ili papira, već to treba da bude samostalno usmeno izražavanje. Dužina izlaganja referata bi trebalo da bude oko 10 minuta. Termin izlaganja i odbrane rada dogovara se s nastavnikom putem mejla n.polovina@sf.bg.ac.rs. U okviru odbrane rada nastavnik postavlja dva pitanja koja su u direktnoj vezi s onim sto je student prezentovao.

**Prezentacija**: Broj slajdova na prezentaciji nije određen i zavisi od odabrane teme. Na slajdovima ne treba da stoji sav tekst koji student planira da izgovori, već bi prezentacija trebalo da bude sadržajna i pregledna, te da ističe najvažnije delove obrađene teme. Na kraju prezentacije treba navesti nepoznate reči i korišćenu literaturu.

**Bodovanje**: način na koji je student obradio temu (20 poena), usmeno izlaganje bez čitanja (40 poena), jezički izraz na prezentaciji i nepoznate reci (20 poena), odbrana (20 poena).